Pariisi on erinomainen kohde tutustua kävellen ja omaan tahtiin paikasta toiseen vaellellen. Matkaan kannattaakin ehdottomasti varata hyvät kävelykengät. Kaupungissa on myös hyvä ja tiheä joukkoliikenneverkosto.  Helpoin ja yksikertaisin liikenneväline on ehdottomasti metro. Metrokartan ja -verkoston avulla onkin vaivatonta kierrellä kaupungin alueita ja nähtävyyksiä. Metron lisäksi kaupungissa palvelee paikallisjuna ja bussi. Bussilla matkustettaessa kannattaa huomioida kaupungin ruuhkat, jotka saattavat ajoittain hidastaa matkantekoa. Lippuhinnat on jaettu erilaisiin vyöhykkeisiin kaupungin ytimestä sen uloimpaan osiin. Vyöhykkeet 1-2 kattavat ydinkeskustan alueen. Alle 4-vuotiaat matkustavat julkisessa liikenteessä veloituksetta, 4-9-vuotiaat 50% alennuksella ja 10-vuotiaasta ylöspäin matkaavat aikuisten hinnoin.
Kertalippuja voi ostaa tabac- ja lehtikioskeista ja asemien automaateista. Kertalipun hinta on noin pari euroa.  Saatavilla on myös 10 matkan sarjalippuja ja turistien matkakortteja.